《侄寿叔祖》
宋代·洪咨夔

鹊噪梅梢喜报晴，催开几叶砌边蓂。
和熏爱日如春日，光动文星映寿星。
宾客称觞应满座，儿孙戏采自盈庭。
萱堂幸继芝兰末，仰祝百千龟鹤龄。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。